Ανδρέας Νικολακόπουλος

Ο Ανδρέας Θ. Νικολακόπουλος (Πύργος ,25 Αυγούστου 1974) είναι Έλληνας δικηγόρος και βουλευτής Ηλείας με τη Νέα Δημοκρατία από το 2019. Από τις 4 Ιανουαρίου 2024, έχει διατελέσει Υφυπουργός Προστασίας του Πολίτη με αρμοδιότητα την αντεγκληματική πολιτική, στην κυβέρνηση του Κυριάκου Μητσοτάκη .

 Βιογραφία 
Ο Ανδρέας Νικολακόπουλος γεννήθηκε τον Αύγουστο του 1974 στην Αμαλιάδα Ηλείας όπου και μεγάλωσε. Αποφοίτησε το 1992 το 1ο Γενικό Λύκειο Αμαλιάδας. Σπούδασε Νομική στο Εθνικό και Καποδιστριακό Πανεπιστήμιο Αθηνών λαμβάνοντας το πτυχίο του το 1997. Πραγματοποίησε μεταπτυχιακές σπουδές στο Ηνωμένο Βασίλειο πάνω στο Διεθνές Εμπορικό Δίκαιο στο Πανεπιστήμιο του Έσσεξ και έλαβε μεταπτυχιακό δίπλωμα (LLM) το 1998.https://www.hellenicparliament.gr/Vouleftes/Viografika-Stoicheia/?MPId=98525a9f-d9f3-43b7-b5f4-aa8d00edf7ed Ολοκλήρωσε την στρατιωτική του θητεία στην Πολεμική Αεροπορία το 1999. Είναι μέλος του δικηγορικού συλλόγου Αμαλιάδας.

 Πολιτική 
Στις αυτοδιοικητικές εκλογές του 2014 εξελέγη δημοτικός σύμβουλος του Δήμου Ήλιδας, πρώτος σε σταυρούς προτίμησης και ανέλαβε την θέση του προέδρου του Δημοτικού Συμβουλίου. Παρέμεινε έως το 2019.

Στις εθνικές εκλογές του 2019 ήταν υποψήφιος με τη Νέα Δημοκρατία και εξελέγη βουλευτής Ηλείας, λαμβάνοντας 9.143 σταυρούς προτίμησης.https://ekloges-prev.singularlogic.eu/2019/v/home/districts/32/ Στις εθνικές εκλογές του Μαΐου 2023 επανεξελέγη πρώτος σε ψήφους, λαμβάνοντας 14.175 σταυρούς προτίμησης.https://ekloges-prev.singularlogic.eu/2023/may/v/home/districts/32/ Επανεξελέγη στις εθνικές εκλογές του Ιουνίου 2023.https://ekloges-prev.singularlogic.eu/2023/june/v/home/districts/32/ 

Με τον ανασχηματισμό της 3ης Ιανουαρίου 2024, ανέλαβε Υφυπουργός Προστασίας του Πολίτη στην κυβέρνηση του Κυριάκου Μητσοτάκη.

 Παραπομπές 

 Εξωτερικοί σύνδεσμοι 

 Προφίλ του Ανδρέα Νικολακόπουλου στο Υπουργείο Προστασίας του Πολίτη
 Προφίλ του Ανδρέα Νικολακόπουλου στη Βουλή των Ελλήνων

Κατηγορία:Βουλευτές Ηλείας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Προστασίας του Πολίτη